
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom PRIVATNA OSNOVNA ŠKOLA NOVA, Zadar, Splitska ulica 1, OIB: 73205233161, dana 16. srpnja 2018.

r i j e š i o  j e

I. 	Obustavlja se stečajni postupak nad dužnikom PRIVATNA OSNOVNA ŠKOLA NOVA, Zadar, Splitska ulica 1, OIB: 73205233161.

II.	Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika PRIVATNA OSNOVNA ŠKOLA NOVA, Zadar, Splitska ulica 1, OIB: 73205233161.

III. 	Ročište u prethodnom postupku određeno za dan 25. srpnja 2018. u 07,50 sati neće se održati. 

Obrazloženje

	Nad uvodno označenom pravnom osobom Financijska agencija (nadalje FINA), RC Split, Podružnica Zadar, 08. siječnja 2018. Trgovačkom sudu u Zadru podnijela je prijedlog za otvaranje stečajnog postupka. 
Prijedlog je podnesen temeljem čl. 110. st. 1. Stečajnog zakona (Narodne novine broj 71/2015 i 104/2017; dalje SZ) jer je dužnik na dan 04. siječnja 2018. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 454.574,56 kn. 
Trgovački sud u Zadru je rješenjem poslovni broj St-20/2018-5 od 23. siječnja 2018.   pokrenuo prethodni postupak za otvaranje stečajnog postupka u odnosu na predmetnog dužnika.  
Sud je 12. srpnja 2018. zaprimio potvrdu o blokadi računa i novčanih sredstava ovršenika tj. dužnika PRIVATNA OSNOVNA ŠKOLA NOVA, Zadar, Splitska ulica 1, OIB: 73205233161, Financijske agencije od 11. srpnja 2018. iz koje proizlazi da na dan izdavanja potvrde (11. srpnja 2018.) nepodmirene obveze u Očevidniku redoslijeda osnove za plaćanje istoga iznose 0,00 kn. 
Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 
Kako je temeljem potvrde FINA-e o blokadi računa i novčanih sredstava ovršenika od 11. srpnja 2018. sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja.
 
Nadalje, Financijskoj agenciji naloženo je, da nakon pravomoćnosti ovog rješenja, a  sukladno odredbi čl. 112. st. 7. Stečajnog zakona oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 1. Stečajnog zakona sa računa uvodno označenog dužnika.
U Zadru 16. srpnja 2018.


Za točnost otpravka-ovlaštena službenica					 	      Sutkinja
Vedrana Knežević 								   Ana Markač, v.r.



UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.


